গত ২০ মার্চ সকালে কিশোরগঞ্জ উপজেলা প্রশাসনের আয়োজনে স্বল্পোন্নত দেশের ষ্ট্যাটাস হতে বাংলাদেশের উত্তরণের যোগ্যতা অর্জনের ঐতিহাসিক সাফল্য অর্জন উদযাপন উপলক্ষে সপ্তাহ ব্যাপী অনুষ্ঠানের উদ্বোধন করেন প্রবাসী কল্যাণ ও বৈদেশিক কর্মসংস্থান মন্ত্রনালয়ের সচিব ড. নমিতা হালদার। তারই আলোকে শনিবার দিন ব্যাপী আনন্দ র‌্যালী,ক্রীড়া অনুষ্ঠান,পুরুস্কার বিতরণ,আলোচনা সভা ও সাংস্কৃতিক অনুষ্ঠান’র মধ্য দিয়ে দিনটি অতিবাহিত করে গাড়াগ্রাম ইউনিয়ন পরিষদের সর্বস্তরের সাধারণ মানুষ। সকালে গাড়াগ্রাম ইউনিয়ন পরিষদ চত্বর থেকে ইউপি চেয়ারম্যান মারুফ হোসেন অন্তিকের নেতৃত্বে ঢাক ঢোল বাজিয়ে এক বিশাল র‌্যালী বের করা হয়। র‌্যালীটি গাড়াগ্রাম টেপার হাট হয়ে জলঢাকা-রংপুর সড়কের উপর দিয়ে প্রায় তিন কিলোমিটার পথ প্রদক্ষিণ করে গাড়াগ্রাম নতুন টেপারহাটের খেলার মাঠে গিয়ে শেষ হয়। সকাল সাড়ে ১১টার দিকে এক সাথে বিভিন্ন শিক্ষার্থীদের নিয়ে চিত্রাঙ্কন প্রতিযোগীতা ও গাড়াগ্রাম ইউনিয়নের সামাজিক সংগঠন শ্রম কল্যাণ পাবলিক পাঠাগার ও নতুন টেপারহাট সামাজিক সংঘের মধ্যে টি টুয়েন্টি ক্রিকেট খেলা অনুষ্ঠিত হয়। এ টুর্নামেন্টে জয়লাভ লাভ করে শ্রম কল্যাণ পাবলিক পাঠাগার ক্রিকেট একাদশ। পরে গ্রামের সেই হারিয়ে যাওয়া হা ডু ডু ও লাঠি খেলা অনুষ্ঠিত হয় পরিষদ চত্বরে। বিকালে জেলা পরিষদের সদস্য ফারূক হোসেন মিথুন একাদশ ও গাড়াগ্রাম ইউনিয়ন পরিষদের চেয়ারম্যান মারুফ হোসেন অন্তিক একাদশের মধ্যে প্রায় দেড়ঘন্টা ব্যাপী প্রীতি ফুটবল খেলা অনুষ্ঠিত হয়।